17. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 245 της 16 Φεβρ./26 Μαρτ. 1966 (ΦΕΚ Α΄  67) Περί εφαρμογής των διατάξεων των άρθρ. 1 και 2 του Νόμ. 4464/65 και επί του προσωπικού του ΤΑΣ. ΄Εχοντες υπ’ όψει: 1)Το άρθρ. 2 παρ. ΙΙ του Νόμ. 4464/65 «περί τροποποιήσεως διατάξεών τινων του Υπαλληλικού Κώδικος κλπ.», 2)την δια του υπ’ αριθ. 15106/4.9.1965 εγγράφου του Ταμείου Ασφαλίσεως Συμβολαιογράφων υποβληθείσαν πρότασιν κατόπιν της κατά την συνεδρίασιν του Διοικητικού Συμβουλίου αυτού της 31.8.65 ληφθείσης αποφάσεως, 3)την υπ’ αριθ. 835/1965 σύμφωνον γνωμοδότησιν του Α.Σ.Δ.Υ. και 4)την υπ’ αριθ. 1176 της 22ας Δεκ. 1965 γνωμοδότησιν του Συμβουλίου της Επικρατείας, προτάσει των Ημετέρων επί της Δικαιοσύνης και Οικονομικών Υπουργών, απεφασίσαμεν και διατάσσομεν: ΄Αρθρον μόνον.-1.Αι διατάξεις των άρθρ. 1 και 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.» επεκτείνονται και επί του προσωπικού και των θέσεων των Β και Γ κατηγοριών του Ταμείου Ασφαλίσεως Συμβολαιογράφων. 2.Η κατά την παρ. 8 του άρθρ. 2 του Νόμ. 4464/1965 ειδική επιτροπή συγκροτείται δια κοινής αποφάσεως των Υπουργών Οικονομικών και Δικαιοσύνης, αποτελείται δε εξ ενός μέλους του Ανωτάτου Συμβουλίου Δημοσίων Υπηρεσιών, υποδεικνυομένου υπό του Σώματος και δύο ανωτέρων υπαλλήλων των Υπουργείων Οικονομικών και Δικαιοσύνης. Εις τον επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Ο Νόμ. 4464/1965 παρατίθεται εν τόμ. 2Α σελ. 316,19. 